ถามทหาร???
อาศัยช่วงชุลมุนของปัญหาหนี้ครัวเรือน เมื่อวันที่ 16 ต.ค.ที่ผ่านมา พี่เอ๊าะ สาธิต รังคศิริ ผู้ตรวจราชการกระทรวงการคลัง ในฐานะประธานคณะกรรมการสรรหาผู้อำนวยการธนาคารออมสินคนใหม่ เรียกผู้ที่ผ่านคุณสมบัติรอบแรก 4 คน จากผู้สมัครทั้งหมด 8 คน คือ ธัชพล กาญจนกูล รองผู้อำนวยการอาวุโสและรักษาการผู้อำนวยการออมสิน พิศิษฐ์ เสรีวิวัฒนา รองผู้อำนวยการออมสิน พี่บู๊ ชาติชาย พยุหนาวีชัย รองกรรมการผู้จัดการธนาคารกสิกรไทย และ ปริญญา พัฒนภักดี รองกรรมการผู้จัดการ ธนาคารกรุงไทย เข้ามาสัมภาษณ์และให้แสดงวิสัยทัศน์ ว่าจะทำอะไรที่แบงก์ออมสินบ้าง
20 ต.ค. 2557

อาศัยช่วงชุลมุนของปัญหาหนี้ครัวเรือน เมื่อวันที่ 16 ต.ค.ที่ผ่านมา พี่เอ๊าะ สาธิต รังคศิริ ผู้ตรวจราชการกระทรวงการคลัง ในฐานะประธานคณะกรรมการสรรหาผู้อำนวยการธนาคารออมสินคนใหม่ เรียกผู้ที่ผ่านคุณสมบัติรอบแรก 4 คน จากผู้สมัครทั้งหมด 8 คน คือ ธัชพล กาญจนกูล รองผู้อำนวยการอาวุโสและรักษาการผู้อำนวยการออมสิน พิศิษฐ์ เสรีวิวัฒนา รองผู้อำนวยการออมสิน พี่บู๊ ชาติชาย พยุหนาวีชัย รองกรรมการผู้จัดการธนาคารกสิกรไทย และ ปริญญา พัฒนภักดี รองกรรมการผู้จัดการ ธนาคารกรุงไทย เข้ามาสัมภาษณ์และให้แสดงวิสัยทัศน์ ว่าจะทำอะไรที่แบงก์ออมสินบ้าง
หลังเสร็จสิ้นการสัมภาษณ์เรื่องนี้เงียบกริบ ไม่มีการรั่วไหลออกมาเหมือนการสัมภาษณ์ครั้งก่อนๆ ที่เมื่อสัมภาษณ์เสร็จปุ๊บ คะแนนก็รั่วออกมาเลยว่าใครนอนมา แต่ครั้งนี้นอนมาก็ไม่พอ ต้องมีกำลังภายในผลักดันอีกด้วย 
สายสืบประจำถนนพหลโยธินกระซิบมาว่า หลังสัมภาษณ์ปรากฏว่าคนที่มาแรงกลับไม่ใช่เต็งหนึ่งอย่างพี่บู๊ ชาติชาย แต่กลายเป็นคุณพี่ปริญญา ที่ได้แรงผลักดันจากสายของ ดร.สมคิด จาตุศรีพิทักษ์ ส่งเข้าประกวด 
เส้นตายของการคัดเลือกผู้อำนวยการออมสินนั้นอยู่ในเดือนนี้ ฉะนั้นเหลือเวลาอีก 15 วันที่จะวิ่งสู้ฟัด ก่อนบอร์ดสรรหาจะเสนอบอร์ดใหญ่ส่ง ให้กระทรวงการคลังพิจารณา อยากรู้ใครคะแนนนำสายสืบกระซิบว่า ต้องถามทหารซะงั้น